ข้อบัญญัติองค์การบริหารส่วนตำบลเมืองโดนเรื่องการขุดดินและถมดินพ.ศ.๒๕๖๐ โดยที่เป็นการสมควรตราข้อบัญญัติองค์การบริหารส่วนตำบลเมืองโดนว่าด้วยการขุดดินและถมดินในเขตองค์การบริหารส่วนตำบลเมืองโดนอาศัยอำนาจตามความในมาตรา ๗๑ แห่งพระราชบัญญัติสภาตำบลและองค์การบริหารส่วนตำบลพ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕) พ.ศ. ๒๕๔๖ ประกอบกับมาตรา ๘(๑) มาตรา ๑๗ มาตรา ๑๘ และมาตรา ๒๖ แห่งพระราชบัญญัติการขุดดินและถมดินพ.ศ. ๒๕๔๓ องค์การบริหารส่วนตำบลเมืองโดนโดยความเห็นชอบของสภาองค์การบริหารส่วนตำบลเมืองโดนและนายอำเภอประทายจึงตราข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลเมืองโดน เรื่อง การขุดดินและถมดิน พ.ศ. ๒๕๖๐ข้อ ๒[๑] ข้อบัญญัตินี้ให้ใช้บังคับในเขตองค์การบริหารส่วนตำบลเมืองโดนตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในข้อบัญญัตินี้ดิน หมายความว่า หิน กรวด หรือทราย และอินทรียวัตถุต่าง ๆที่เจือปนกับดินพื้นดิน หมายความว่า พื้นผิวของดินที่เป็นอยู่ตามสภาพธรรมชาติขุดดิน หมายความว่า การกระทำแก่พื้นดินเพื่อนำดินขึ้นจากพื้นดินหรือทำให้ พื้นดินเป็นบ่อดินบ่อดิน หมายความว่า แอ่ง บ่อ สระ หรือช่องว่างใต้พื้นดินที่เกิดจากการขุดดินถมดิน หมายความว่า การกระทำใด ๆต่อดินหรือพื้นดินเพื่อให้ระดับดินสูงขึ้นกว่าเดิมเนินดิน หมายความว่า ดินที่สูงขึ้นกว่าระดับพื้นดินโดยการถมดินแผนผังบริเวณ หมายความว่า แผนที่แสดงสภาพของที่ดินที่ตั้งและขอบเขตของที่ดินหรือถมดินรวมทั้งที่ดินและสิ่งปลูกสร้างที่อยู่ข้างเคียงแบบแปลน หมายความว่าแบบแสดงรายละเอียดในการขุดดินและถมดินรายการประกอบแบบแปลน หมายความว่า ข้อความชี้แจงรายละเอียดเกี่ยวกับชนิดของดินความลึกและขนาดของบ่อดินที่จะขุดดิน ความสูงและพื้นที่ของเนินดินที่จะถมดินความลาดเอียงของบ่อดินหรือเนินดินระยะห่างจากขอบบ่อดินหรือเนินดินถึงเขตที่ดินหรือสิ่งปลูกสร้างของบุคคลอื่นวิธีการป้องกันการพังทลายของดินหรือสิ่งปลูกสร้างและวิธีการในการขุดดินหรือถมดิน ตลอดจนสภาพพื้นที่และบริเวณ ข้างเคียงระดับดินเดิม คุณสมบัติของดินที่จะขุดหรือจะถมพร้อมทั้งวิธีปฏิบัติหรือวิธีการสำหรับขุดดินหรือถมดินเพื่อให้เป็นไปตามแบบแปลนรายการคำนวณ หมายความว่ารายการแสดงวิธีการคำนวณหาค่าเสถียรภาพ ความลาดเอียงที่ปลอดภัยในการขุดดินหรือถมดินหรือรายการแสดงวิธีการคำนวณความปลอดภัย ของกำแพงกันดินที่สาธารณะ หมายความว่าที่ซึ่งเปิดหรือยินยอมให้บุคคลเข้าไปหรือใช้เป็นทางสัญจรได้ไม่ว่าจะมีการเรียกเก็บค่าตอบแทนหรือไม่ให้หมายความรวมถึงทางสาธารณะและลำห้วยสาธารณะด้วยคณะกรรมการตรวจสอบการขุดดินถมดินหมายความว่าคณะบุคคลซึ่งได้รับการแต่งตั้ง จากนายกองค์การบริหารส่วนตำบลตั้งแต่ ๓- ๗ คน ซึ่งประกอบด้วยรองนายกองค์การบริหารส่วนตำบลสมาชิกสภาองค์การบริหารส่วนตำบล,พนักงานองค์การบริหารส่วนตำบลและผู้ซึ่งนายกองค์การบริหารส่วนตำบลเห็นสมควรให้มีหน้าที่ตรวจสอบการขุดดินถมดินก่อนออกใบรับแจ้งการขุดดินถมดินตามแบบแปลนหรือข้อกำหนดรวมไปถึงกรณีมีการร้องเรียนเพื่อนำเสนอเจ้าพนักงานท้องถิ่นดำเนินการต่อไปเจ้าพนักงานท้องถิ่น หมายความว่านายกองค์การบริหารส่วนตำบลเมืองโดนพนักงานเจ้าหน้าที่ หมายความว่าผู้ซึ่งเจ้าพนักงานท้องถิ่นแต่งตั้งให้ปฏิบัติการ ตามข้อบัญญัตินี้ราชการส่วนท้องถิ่น หมายความว่าองค์การบริหารส่วนตำบลเมืองโดนข้อ ๔ ข้อบัญญัตินี้มิให้ใช้บังคับแก่การขุดดินและถมดินซึ่งกระทำได้โดยอาศัยอำนาจตามกฎหมายอื่นที่ได้กำหนดมาตรการในการป้องกันอันตรายได้ตามกฎหมายนั้นแล้วข้อ ๕ เพื่อประโยชน์ในการป้องกันการพังทลายของดินหรือสิ่งปลูกสร้างตลอดจนการอื่นที่จำเป็นเพื่อปฏิบัติตามข้อบัญญัตินี้ให้เป็นไปตามมาตรา ๖แห่งพระราชบัญญัติการขุดดินและถมดิน พ.ศ. ๒๕๔๓ข้อ ๖ ผู้ใดประสงค์จะทำการขุดดินโดยมีความลึกจากระดับพื้นดินเกินสามเมตรหรือมีพื้นที่ปากบ่อดินเกินหนึ่งหมื่นตารางเมตรให้แจ้งต่อเจ้าพนักงานท้องถิ่นตามแบบที่เจ้าพนักงานท้องถิ่นกำหนดจะต้องจัดทำแบบแปลน รายการประกอบแปลนและรายการคำนวณของผู้ได้รับใบอนุญาตให้ประกอบวิชาชีพวิศวกรรมควบคุม สาขาวิศวกรรมโยธาไม่ต่ำกว่าระดับสามัญวิศวกร ตามกฎหมายว่าด้วยวิศวกรผู้ได้รับใบรับแจ้งต้องเสียค่าธรรมเนียมและค่าใช้จ่ายตามที่กำหนดในท้ายข้อบังคับนี้ข้อ ๗ การขุดดินที่มีความลึกเกินยี่สิบเมตรต้องมีการป้องกันการพังทลายของดินหรือสิ่งปลูกสร้างโดยมีการติดตั้งอุปกรณ์สำหรับวัดการเคลื่อนตัวของดินและต้องจัดทำแบบแปลนรายการประกอบแบบแปลนและรายการคำนวณของผู้ได้รับใบอนุญาตให้ประกอบวิชาชีพวิศวกรรมควบคุมสาขาวิศวกรรมโยธา ระดับวุฒิวิศวกร ตามกฎหมายว่าด้วยวิศวกรความในวรรคหนึ่งมิให้ใช้บังคับแก่การขุดบ่อน้ำใช้ที่มีพื้นที่ปากบ่อดินไม่เกินสี่ตารางเมตรข้อ ๘ ห้ามดำเนินการขุดดินเพื่อใช้ประโยชน์ในการฝังกลบขยะวัสดุกระจายพิษหรือรังสีโดยเด็ดขาดข้อ ๙ การขุดดินที่มีความลึกจากระดับพื้นดินเกินสองเมตรหรือมีพื้นที่ปากบ่อดินเกินสามพันตารางเมตรปากบ่อดินจะต้องห่างจากแนวเขตที่ดินของบุคคลอื่นหรือที่สาธารณะเป็นระยะไม่น้อยกว่าสองเท่าของความลึกของบ่อดินที่จะขุดแต่ต้องไม่น้อยกว่าห้าเมตรกรณีบ่อทรายปากบ่อทรายจะต้องห่างจากแนวเขตที่ดินของบุคคลอื่นหรือที่สาธารณะเป็นระยะไม่น้อยกว่าสี่เท่าของความลึกของบ่อทรายที่จะขุดแต่ต้องไม่น้อยกว่าสิบเมตรเพื่อป้องกันการพังทลายของดินหรือสิ่งปลูกสร้างเว้นแต่จะได้มีการจัดการป้องกันการพังทลายของดินหรือสิ่งปลูกสร้างโดยการรับรองของวิศวกรผู้ได้รับใบอนุญาตให้ประกอบวิชาชีพวิศวกรรมควบคุมสาขาวิศวกรรมโยธาไม่ต่ำกว่าระดับสามัญวิศวกรรมตามกฎหมายว่าด้วยการประกอบวิชาชีพวิศวกรข้อ ๑๐ ในระหว่างการขุดดินตามข้อ ๖ผู้ขุดดินจะต้องระบายน้ำบนพื้นดินบริเวณขอบบ่อดินไม่ให้น้ำท่วมขังและต้องไม่ใช้พื้นที่บริเวณขอบบ่อดินเป็นที่กองดินหรือวัสดุอื่นใดในลักษณะที่อาจจะเป็นอันตรายแก่การพังทลายของดินหรือสิ่งปลูกสร้างข้อ ๑๑ ในระหว่างการขุดดินผู้ขุดดินต้องเก็บใบรับแจ้งแผนผังบริเวณและรายการไว้ที่ขุดดินชุดหนึ่งและพร้อมที่จะให้พนักงานเจ้าหน้าที่ตรวจดูได้ข้อ ๑๒ ผู้ขุดดินจะต้องดำเนินการขุดดินตามหลักเกณฑ์และเงื่อนไขดังต่อไปนี้(๑)การขุดดินต้องมีการเตรียมการป้องกันการพังทลายของดิน(๒) การขุดดินต้องห่างจากอาคารบ้านเรือนผู้อื่นอย่างน้อยสิบเมตรความลาดเอียง๐.๕ เท่าของความลึก(๓)การขุดดินต้องห่างจากที่ดินใกล้เคียงอย่างน้อยห้าเมตรยกเว้นการขุดทรายต้องห่างจากที่ดินใกล้เคียงอย่างน้อยสิบเมตรความลาดเอียง๐.๕ เท่าของความลึกจากที่ดินใกล้เคียงอย่างน้อยสิบเมตรความลาดเอียง ๐.๕เท่าของความลึก(๔)การขุดดินต้องห่างจากที่สาธารณประโยชน์หรือลำห้วยสาธารณประโยชน์อย่างน้อยสิบเมตรลาดเอียง๐.๕ เท่าของความลึกยกเว้นการขุดดินเพื่อการเกษตรห่างจากลำห้วยสาธารณประโยชน์อย่างน้อยห้าเมตร ลาดเอียง ๐.๕เท่าของความลึกหรือตามที่เจ้าพนักงานท้องถิ่นเห็นสมควรข้อ ๑๓ การขุดดินโดยมีความลึกจากระดับพื้นดินไม่เกินสองเมตรเมื่อจะขุดดินใกล้แนวเขตที่ของผู้อื่นต้องจัดการป้องกันการพังทลายของดินตามวิสัยที่ควรกระทำดังนี้(๑)เว้นระยะห่างจากที่ดินใกล้เคียงอย่างน้อยสองเมตร(๒) เว้นระยะห่างจากที่สาธารณประโยชน์หรือลำห้วยสาธารณประโยชน์อย่างน้อยสิบเมตรข้อ ๑๔ ผู้ขุดดินต้องตั้งป้ายสีสะท้อนแสงเพื่อเตือนอันตรายขนาดกว้างไม่น้อยกว่าห้าสิบเซนติเมตรและยาวไม่น้อยกว่าหนึ่งเมตรทำด้วยวัสดุถาวรโดยติดตั้งไว้เป็นระยะไม่เกินสี่สิบเมตรรอบบ่อดินในตำแหน่งที่เห็นง่ายตลอดระยะเวลาทำการขุดดินข้อ ๑๕ ผู้ขุดดินจะต้องขุดดินตามพื้นที่ที่แจ้งและเมื่อสิ้นสุดการขุดจะต้องปรับพื้นที่ให้เป็นไปตามแบบแปลนและต้องตรวจสอบเสถียรภาพของบ่อดินและดำเนินการให้มีความมั่นคงปลอดภัยอยู่เสมอและต้องแจ้งให้เจ้าพนักงานท้องถิ่นตรวจสอบความถูกต้องเมื่อสิ้นสุดการขุดดินนั้นข้อ ๑๖ การขุดดินในบริเวณที่ติดต่อกับที่สาธารณะหรือทางสาธารณะผู้ขุดต้องจัดให้มีสิ่งกันตกหรือราวกันที่มั่นคงแข็งแรงรอบบริเวณนั้นรวมทั้งติดตั้งไฟฟ้าให้มีแสงสว่างเพียงพอหรือไฟสัญญาณเตือนอันตรายจำนวนพอสมควรในระหว่างเวลาพระอาทิตย์ตกถึงพระอาทิตย์ขึ้นตลอดระยะเวลาที่ทำการขุดดินในกรณีการขุดดินตามวรรคหนึ่งในพื้นที่ที่ไม่มีไฟฟ้าแสงสว่างต้องทาสีสะท้อนแสงกันตกหรือราวกั้นด้วยสีสะท้อนแสงที่มองเห็นได้ชัดข้อ ๑๗ ผู้ขุดดินต้องใช้เส้นทางในการขนดินตามที่เจ้าพนักงานท้องถิ่นเห็นชอบเท่านั้น(๑) ผู้ขุดดิน ผู้ประกอบการ และเจ้าของรถบรรทุกต้องควบคุมมิให้มีวัสดุตกหล่นหากมีวัสดุตกหล่นกีดขวางการจราจรผู้ประกอบการและเจ้าของรถบรรทุกต้องดำเนินการจัดเก็บวัสดุสิ่งกีดขวางนั้นโดยเร็ว(๒) ผู้ขุดดินผู้ประกอบการต้องควบคุมพฤติกรรมของผู้ขับรถบรรทุกอย่าให้ขับรถในลักษณะกีดขวางประมาทหวาดเสียวอันอาจเกิดอันตราย(๓)ผู้ประกอบการขนส่งดินเจ้าของรถบรรทุกต้องจำกัดความเร็วไม่เกินสามสิบกิโลเมตร/ชั่วโมงในเขตองค์การบริหารส่วนตำบลเมืองโดน(๔)ผู้ประกอบการขนส่งดินต้องบรรทุกน้ำหนักไม่เกิน ๑๒ ตันและจะต้องควบคุมเสียงจากเครื่องยนต์ไม่เกิน ๘๕ เดซิเบล(๕) ผู้ขุดดินจะต้องยินยอมชดใช้ความเสียหายใด ๆที่อาจเกิดขึ้นอันเนื่องมาจาก การขุดดินและการขนส่งดินข้อ ๑๘ การได้รับใบรับแจ้งจากเจ้าพนักงานท้องถิ่นตามข้อ๖ ไม่เป็นเหตุคุ้มครองการขุดดินที่ได้ก่อให้เกิดความเสียหายต่อทรัพย์สินของบุคคลหรือต่อสภาพแวดล้อมผู้ขุดดินไม่ว่าจะเป็นเจ้าของที่ดินผู้ครอบครองที่ดิน ลูกจ้างหรือตัวแทนต้องรับผิดชดใช้ค่าสินไหมทดแทนเพื่อการนั้นเว้นแต่จะมีเหตุที่ไม่ต้องรับผิดตามกฎหมายข้อ ๑๙ ผู้ใดประสงค์จะทำการถมดินโดยมีความสูงของเนินดินเกินกว่าระดับที่ดินต่างเจ้าของที่อยู่ข้างเคียงและมีพื้นที่ของเนินดินไม่เกินสองพันตารางเมตรหรือมีพื้นที่ตามที่เจ้าพนักงานท้องถิ่นประกาศกำหนดต้องจัดให้มีการระบายน้ำเพียงพอที่จะไม่ก่อให้เกิดความเดือดร้อนแก่เจ้าของที่ดินที่อยู่ข้างเคียงหรือบุคคลอื่นพื้นที่ที่เจ้าพนักงานท้องถิ่นประกาศกำหนดตามวรรคหนึ่งต้องไม่เกินสองพันตารางเมตรการถมดินที่มีพื้นที่เกินสองพันตารางเมตรหรือมีพื้นที่เกินกว่าที่เจ้าพนักงานท้องถิ่นประกาศกำหนดตามวรรคหนึ่งนอกจากจะต้องจัดให้มีการระบายน้ำตามวรรคหนึ่งต้องแจ้งการถมดินนั้นต่อเจ้าพนักงานท้องถิ่นตามแบบที่เจ้าพนักงานท้องถิ่นกำหนดถ้าผู้แจ้งได้ดำเนินการตามที่ระบุไว้ในวรรคสามโดยถูกต้องแล้วให้เจ้าพนักงานท้องถิ่นออกใบรับแจ้งตามแบบที่เจ้าพนักงานท้องถิ่นกำหนดเพื่อเป็นหลักฐานการแจ้งให้แก่ผู้นั้นภายในเจ็ดวันนับตั้งแต่วันที่ได้รับแจ้งและให้ผู้แจ้งเริ่มทำการถมดินตามที่ได้แจ้งไว้ได้ตั้งแต่วันที่ได้รับใบรับแจ้งข้อ ๒๐ ผู้ใดประสงค์จะทำการถมดินโดยมีความสูงของเนินดินเกินกว่าระดับที่ดินต่างเจ้าของที่อยู่ข้างเคียงและมีพื้นของเนินดินเกินสองพันตารางเมตรต้องแจ้งการถมดินนั้นต่อเจ้าพนักงานท้องถิ่นตามแบบที่เจ้าพนักงานท้องถิ่นกำหนดโดยยื่นเอกสารแจ้งข้อมูลดังต่อไปนี้(๑) แผนผังบริเวณที่ประสงค์จะทำการถมดิน(๒)แผนผังแสดงเขตที่ดินและที่ดินบริเวณข้างเคียง(๓) วิธีการถมดินและการระบายน้ำ(๔) ระยะเวลาทำการถมดิน(๕) ชื่อผู้ควบคุมงาน(๖) ชื่อและที่อยู่ของผู้แจ้งการถมดิน(๗) ภาระผูกพันต่าง ๆที่บุคคลอื่นมีส่วนได้เสียเกี่ยวกับที่ดินที่จะทำการถมดินผู้ใดจะทำการถมดินติดกับทางสาธารณะทุกขนาดพื้นที่ต้องแจ้งการถมดินนั้นต่อเจ้าพนักงานท้องถิ่นเพื่อให้เจ้าพนักงานท้องถิ่นตรวจสอบและออกใบรับแจ้งจึงจะดำเนินการถมดินได้โดยยื่นเอกสารตามที่เจ้าพนักงานท้องถิ่นเห็นสมควรการถมดินที่ติดกับทางสาธารณะต้องมีความสูงของเนินดินเฉลี่ยไม่เกินห้าสิบเซนติเมตรจากระดับถนนพร้อมจัดทำกำแพงกันดินตามที่เจ้าพนักงานท้องถิ่นเห็นสมควรข้อ ๒๑ การถมดินที่มีพื้นที่ของเนินดินติดต่อเป็นผืนเดียวกันเกินสองพันตารางเมตรและมีความสูงของเนินดินเกินกว่าระดับที่ดินต่างเจ้าของที่อยู่ข้างเคียงต้องจัดทำแบบแปลนรายการประกอบแบบและรายการคำนวณของผู้ได้รับใบอนุญาตให้ประกอบวิชาชีพวิศวกรรมควบคุมสาขาวิศวกรรมโยธาไม่ต่ำกว่าระดับสามัญวิศวกรตามกฎหมายว่าด้วยการประกอบวิชาชีพวิศวกรข้อ ๒๒ การถมดินที่มีพื้นที่ของเนินดินติดต่อเป็นผืนเดียวกันเกินสองพันตารางเมตรและมีความสูงของเนินดินตั้งแต่สองเมตรนับจากระดับที่ดินต่างเจ้าของที่อยู่ข้างเคียงต้องจัดทำแบบแปลนรายการประกอบแบบแปลนและรายการคำนวณของผู้ได้รับใบอนุญาตให้ประกอบวิชาชีพวิศวกรรมควบคุมสาขาวิศวกรรมโยธาระดับวุฒิวิศวกรตามกฎหมายว่าด้วยการประกอบวิชาชีพวิศวกรข้อ ๒๓ การถมดินส่วนฐานของเนินดินจะต้องห่างจากแนวเขตที่ดินของบุคคลอื่นหรือที่สาธารณะเป็นระยะไม่น้อยกว่าความสูงของเนินดินที่จะถมเว้นแต่จะได้มีการจัดการป้องกันการพังทลายของดินหรือสิ่งปลูกสร้างโดยมีการรับรองจากเจ้าหน้าที่ท้องถิ่นที่รับผิดชอบในการออกตรวจพื้นที่นั้นๆข้อ ๒๔ การถมดินในบริเวณที่ติดต่อกับทางสาธารณะผู้ถมดินต้องตั้งป้ายสีสะท้อนแสงเพื่อเตือนอันตรายขนาดกว้างไม่น้อยกว่าห้าสิบเซนติเมตรและยาวไม่น้อยกว่าหนึ่งเมตรทำด้วยวัสดุถาวรไว้บนเนินดินที่ถมดินที่ติดทางสาธารณะในตำแหน่งที่เห็นง่ายตลอดระยะเวลาที่ทำการถมดินข้อ ๒๕ การถมดินที่มีพื้นที่ที่เป็นเนินดินเกินกว่าระดับที่ดินต่างเจ้าของที่อยู่ข้างเคียงและมีพื้นที่ของเนินดินไม่เกินสองพันตารางเมตรจะต้องจัดให้มีการระบายน้ำให้เพียงพอที่จะไม่ก่อให้เกิดความเดือดร้อนแก่เจ้าของที่ดินใกล้เคียงหรือบุคคลอื่นโดยระบายน้ำสาธารณะหรือจัดให้มีแหล่งรับน้ำที่เพียงพอต่อปริมาณน้ำที่ต้องระบายออกจากเนินดินการถมดินทุกขนาดพื้นที่ติดกับทางสาธารณะต้องวางท่อระบายน้ำตามแนวเขตทางสาธารณะตามที่เจ้าพนักงานท้องถิ่นกำหนดข้อ ๒๖ ผู้ถมดินต้องควบคุมลูกจ้างหรือตัวแทนให้ปฏิบัติการถมดินให้ถูกต้องและต้องรับผิดในการกระทำของลูกจ้างหรือตัวแทนซึ่งกระทำในทางการจ้างหรือตามที่ได้รับมอบหมายข้อ ๒๗ ผู้ถมดินต้องใช้เส้นทางในการขนดินตามที่เจ้าพนักงานท้องถิ่นเห็นชอบเท่านั้น(๑) ผู้ถมดิน ผู้ประกอบการ และเจ้าของรถบรรทุกต้องควบคุมมิให้มีวัสดุตกหล่นหากมีวัสดุตกหล่นกีดขวางการจราจรผู้ประกอบการและเจ้าของรถบรรทุกต้องดำเนินการจัดเก็บวัสดุสิ่งกีดขวางนั้นโดยเร็ว(๒)ผู้ถมดินผู้ประกอบการต้องควบคุมพฤติกรรมของผู้ขับรถอย่าให้ขับรถในลักษณะกีดขวางประมาทหวาดเสียวอันอาจเกิดอันตราย(๓) ผู้ประกอบการขนส่งดินเจ้าของรถบรรทุกต้องจำกัดความเร็วไม่เกิน ๓๐กิโลเมตร/ชั่วโมง ในเขตองค์การบริหารส่วนตำบลเมืองโดน(๔) ผู้ประกอบการขนย้ายดินต้องบรรทุกน้ำหนักไม่เกิน ๑๒ ตันและจะต้องควบคุมเสียงจากเครื่องยนต์ไม่เกิน ๘๕ เดซิเบล(๕) ผู้ถมดินจะต้องยินยอมชดใช้ความเสียหายใด ๆที่อาจเกิดขึ้นอันเนื่องมาจากการถมดินและการขนส่งดินข้อ ๒๘ ในการขุดดินหรือถมดินจะต้องจัดให้มีเครื่องหมายแสดงขอบเขตที่ดินที่จะทำการขุดดินหรือถมดินและให้มีเครื่องหมายแสดงแนวเขตที่ดินพร้อมติดตั้งป้ายให้สามารถมองเห็นได้ชัดจนข้อ ๒๙ การขุดดินหรือถมดินจะกระทำได้เฉพาะในเวลาระหว่างพระอาทิตย์ขึ้นถึงพระอาทิตย์ตกถ้าจะกระทำในเวลาระหว่างพระอาทิตย์ตกถึงพระอาทิตย์ขึ้นต้องได้รับอนุญาตเป็นหนังสือจากเจ้าพนักงานท้องถิ่นข้อ ๓๐ ในระหว่างการขุดดินหรือถมดินและหลังการขุดดินหรือถมดินเจ้าของที่ดินหรือผู้แจ้งหรือผู้ควบคุมงานต้องตรวจสอบเสถียรภาพของดินให้มีความมั่นคงปลอดภัยอยู่เสมอการขุดดินหรือถมดินตามวรรคหนึ่งต้องไม่ก่อให้เกิดความเสียหายต่อทรัพย์สินหรือสิ่งปลูกสร้างของบุคคลอื่นหรือทรัพย์สินอันเป็นสาธารณประโยชน์ในกรณีที่ทรัพย์สินของทางราชการเสียหายเจ้าของที่ดินหรือผู้แจ้งหรือผู้ควบคุมงานหรือผู้รับจ้างต้องร่วมกันรับผิดชอบความเสียหายที่เกิดขึ้นและต้องซ่อมแซมให้อยู่ในสภาพเดิมตามที่เจ้าพนักงานท้องถิ่นกำหนดวิธีการทั้งนี้ต้องภายในสามสิบวันนับแต่วันที่ทรัพย์สินเสียหายซึ่งการซ่อมแซมทรัพย์สินดังกล่าวไม่เป็นการทุเลาคดีความข้อ ๓๑ เจ้าพนักงานท้องถิ่นมีอำนาจออกคำสั่งเป็นหนังสือสั่งให้ผู้ขุดดินผู้ถมดินหรือเจ้าของหยุดการขุดดินหรือถมดินหรือจัดการป้องกันความเสียหายที่อาจเกิดขึ้นจัดการแก้ไขการขุดดินหรือถมดินนั้นได้ตามที่เห็นสมควรเมื่อมีผู้ได้รับความเสียหายจากการขุดดินหรือถมดินร้องขอผู้ขุดดินผู้ถมดินหรือตัวแทนหรือเจ้าของที่ดินอำนวยความสะดวกตามสมควรข้อ ๓๒ พนักงานเจ้าหน้าที่มีอำนาจเข้าไปตรวจสอบสถานที่ที่มีการขุดดินหรือการถมดินว่าได้ปฏิบัติตามข้อบัญญัติหรือประกาศที่ออกตามข้อบัญญัตินี้หรือไม่ทั้งนี้ในระหว่างเวลาพระอาทิตย์ขึ้นถึงพระอาทิตย์ตกหรือในระหว่างเวลาทำการและให้ผู้ขุดดินผู้ถมดิน หรือตัวแทน หรือเจ้าของที่ดินอำนวยความสะดวกตามสมควรข้อ ๓๓ ผู้ใดทำการขุดดินตามข้อ๖ หรือทำการถมดินตามข้อ ๑๙ วรรคสาม โดยไม่ได้รับใบรับแจ้งจากเจ้าพนักงานท้องถิ่นตามข้อ ๖ วรรคสอง หรือมาตรา ๑๙ วรรคสี่แล้วแต่กรณี ต้องระวางโทษจำคุกไม่เกินหนึ่งปี หรือปรับไม่เกินห้าหมื่นบาทหรือทั้งจำทั้งปรับหากการกระทำตามวรรคหนึ่ง เกิดขึ้นในบริเวณห้ามขุดดินหรือถมดินตามประกาศกฎกระทรวงผู้นั้นต้องระวางโทษจำคุกไม่เกินสองปีหรือปรับไม่เกินหนึ่งแสนบาทหรือทั้งจำทั้งปรับข้อ ๓๔ ผู้ใดไม่ปฏิบัติตามข้อ ๑๒ หรือข้อ ๑๓หรือข้อ ๑๙ วรรคหนึ่ง ต้องระวางโทษปรับไม่เกินหนึ่งหมื่นบาทข้อ ๓๕ ผู้ใดขัดขวางหรือไม่อำนวยความสะดวกตามสมควรแก่พนักงานเจ้าหน้าที่ในการปฏิบัติการตามข้อ ๓๒ ต้องระวางโทษปรับไม่เกินสองพันบาทข้อ ๓๖ ผู้ใดได้รับคำสั่งของเจ้าพนักงานท้องถิ่นให้หยุดการขุดดินหรือการถมดินตามข้อ๓๑ ไม่ปฏิบัติตามคำสั่งนั้น ต้องระวางโทษจำคุกไม่เกินหนึ่งปีหรือปรับไม่เกินห้าหมื่นบาท หรือทั้งจำทั้งปรับข้อ ๓๗ ผู้ใดได้รับคำสั่งของเจ้าพนักงานท้องถิ่นให้จัดการป้องกันความเสียหายที่อาจเกิดขึ้นหรือจัดการแก้ไขการขุดดินหรือถมดินไม่ปฏิบัติตามคำสั่งนั้นต้องระวางโทษปรับไม่เกินสามหมื่นบาท และปรับเป็นรายวันอีกวันละไม่เกินห้าร้อยบาทตลอดเวลาที่ไม่ปฏิบัติตามข้อ ๓๘ บรรดาความผิดตามข้อบัญญัตินี้ให้เจ้าพนักงานท้องถิ่นหรือผู้ซึ่งเจ้าพนักงานท้องถิ่นมอบหมายมีอำนาจเปรียบเทียบปรับผู้ต้องหาได้เมื่อผู้ต้องหาได้ชำระค่าปรับตามจำนวนที่เปรียบเทียบภายในสามสิบวันแล้วให้ถือว่าคดีเลิกกันตามประมวลกฎหมายวิธีพิจารณาอาญาข้อ ๓๙ ในกรณีที่มีการกระทำความผิดตามข้อบัญญัตินี้ให้ถือว่าเจ้าของอสังหาริมทรัพย์ ที่อยู่ใกล้ชิดหรือติดต่อกับที่ดินที่มีการกระทำความผิดเกิดขึ้นและได้รับความเสียหายเนื่องจากการกระทำความผิดนั้นเป็นผู้เสียหายตามกฎหมายว่าด้วยวิธีพิจารณาความอาญาข้อ ๔๐ ผู้ใดขุดดินหรือถมดินที่มีลักษณะต้องแจ้งต่อเจ้าพนักงานท้องถิ่นตามข้อบัญญัตินี้อยู่ก่อนวันที่ข้อบัญญัตินี้มีผลใช้บังคับที่ท้องถิ่นให้ปฏิบัติตามข้อ๗ หรือข้อ ๒๐ แล้วแต่กรณี ภายในสิบห้าวันนับแต่วันที่ข้อบัญญัตินี้มีผลบังคับในท้องถิ่นและเมื่อได้ดำเนินการแล้วให้ถือว่าผู้นั้นได้รับใบแจ้งตามข้อบัญญัตินี้บรรดาใบรับแจ้งการขุดดินหรือถมดินที่ได้ออกก่อนวันใช้ข้อบัญญัตินี้ให้คงใช้ได้ต่อไปจนสิ้นอายุใบรับแจ้งนั้นข้อ ๔๑ ให้นายกองค์การบริหารส่วนตำบลเมืองโดนมีหน้าที่รักษาการให้เป็นไปตามข้อบัญญัตินี้และให้มีอำนาจออกกฎ ระเบียบ คำสั่ง เพื่อปฏิบัติให้เป็นไปตามข้อบัญญัตินี้ประกาศ ณ วันที่ ๒๗ มีนาคม พ.ศ. ๒๕๖๐อุทัย แสนนอกนายกองค์การบริหารส่วนตำบลเมืองโดนปวันวิทย์/จัดทำ๒สิงหาคม ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๑๒๖ ง/หน้า ๑๘๙/๔มิถุนายน ๒๕๖๑